stanford-oval/wikipedia huggingface dataset:
Ukkonuijapistiäinen

| Ukkonuijapistiäinen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Sahapistiäiset Symphyta
Yläheimo::  Lehtipistiäismäiset Tenthredinoidea
Heimo::  Nuijapistiäiset Cimbicidae
Alaheimo::  Aitonuijapistiäiset Cimbicinae
Tribus::  Cimbicini
Suku::  Kalvonuijapistiäiset Cimbex
Laji::  femoratus
Kaksiosainen nimi
 Cimbex femoratus  (Linnaeus, 1758) 
Katso myös
   Ukkonuijapistiäinen Wikispeciesissä   Ukkonuijapistiäinen Commonsissa 
Infobox OKNimi-testi OK: 
Ukkonuijapistiäinen eli koivunuijapistiäinen eli vanhalta nimeltään koivun kalvonuijapistiäinen (Cimbex femoratus) kuuluu sahapistiäisiin. Ukkonuijapistiäinen on väriltään hyvin vaihteleva, paksu ja suurikokoinen pistiäinen ja joskus se on väriltään kokonaan musta, joskus musta-keltainen ja joskus kokonaan keltainen. Tuntosarvet ovat nuijapäiset ja niiden kärki on oranssi, samoin nilkat. Aikuiset pistiäiset liikkuvat alkukesällä voimakkaasti suristen ja ne voivat nakertaa koivun kuoreen rengasmaisia vioituksia. Ukkonuijapistiäisen toukka on vihreä ja sen selässä on tumma pitkittäisviiru. Laji on melko yleinen Suomessa. Laji ei ole vaarallinen, mutta se voi iholla joutuessa nipistää sen vahvoilla leuoilla. Ukkonuijapistiäisen ravintoa ovat mm. koivun lehdet. Kooltaan se on noin 2,5 cm.
Ukkonuijapistiäisen toukka.
Aiheesta muualla

Laji.fi: Ukkonuijapistiäinen (Cimbex femoratus)
Ötökkätieto: Ukkonuijapistiäinen (Cimbex femoratus)
Metla: Koivunkalvonuijapistiäinen (Cimbex femorata) (Arkistoitu – Internet Archive)
Metsämaailma: UPM Metsä Metsiemme pistiäisiä, Ukkonuijapistiäinen (Cimbex femoratus) (pdf)
Plant Parasites of Europe: Cimbex femoratus (englanniksi)
Global Biodiversity Information Facility (GBIF): Cimbex femoratus (englanniksi)
Centre for Agriculture and Biosciences International (CABI): Cimbex femoratus (large birch sawfly) (englanniksi)
Encyclopedia of Life: Cimbex femoratus (luettu 11.6.2010) (englanniksi)
Ulrikke Eikeri

| Ulrikke Eikeri |
| --- | --- |

Henkilötiedot
Syntynyt: 16. joulukuuta 1992 (ikä 31)
Kansalaisuus:   Norja
Tennispelaaja
Kätisyys:  oikea
Palkintorahat:  1 007 335 USD
Kaksinpeli
Paras sijoitus:  206. (16.4.2018)
Voitot/tappiot:  400–281
Nelinpeli
Paras sijoitus:  118. (12.8.2019)
Voitot/tappiot:  349–226
Aiheesta muualla
ITF
WTA
Ulrikke Eikeri (s. 16. joulukuuta 1992 Oslo) on norjalainen tennispelaaja. Parhaimmillaan hän on ollut kaksinpelissä WTA-listan sijalla 206 huhtikuussa 2018 ja nelinpelissä sijalla 118 elokuussa 2019. Hän on voittanut urallaan 11 ITF-turnausta kaksinpelissä ja 25 turnausta nelinpelissä.
Eikeri oli junioreiden maailmanlistalla parhaimmillaan sijalla 16 toukokuussa 2009.
Fed Cupissa Eikeri on edustanut Norjaa vuodesta 2008 lähtien 29 maaottelussa.
Aiheesta muualla

Ulrikke Eikeri WTA:n sivuilla (englanniksi)
Ulrikke Eikeri ITF:n sivuilla (englanniksi)
Tsar

Tsar on vuonna 1998 Los Angelesissa, Kaliforniassa perustettu yhdysvaltalainen rockyhtye. Sen jäseniä ovat Jeff Whalen (taustalaulu ja kitara), Daniel Kern (laulu ja kitara), Jeff Solomon (bassokitara) ja Steve Coulter (rummut).
Yhtyeen nimeä kantava esikoisalbumi julkaistiin Hollywood Recordsilla, mutta menestyi huonosti. Levyllä olleet kappaleet Ordinary Gurl ja The Girl Who Wouldn't Die soivat elokuvassa American Psycho 2.
Vuonna 2004 Chuck Byler korvasti Coulterin ja vuonna 2005 Solomonin tilalle tuli Derrick Forget. Toinen albumi julkaistiin TVT Recordsilla vuonna 2005, mutta se oli äänitetty jo lähes kaksi vuotta sitten aiempien bändin jäsenten kanssa. Levyn nimikkokappale Band-Girls-Money on Electronic Artsin peleissä Burnout Revenge ja Burnout Legends.
Tammikuussa 2010 yhtyeen alkuperäinen kokoonpano yhdistyi jälleen ja uusi levy on tekeillä.
Albumit > Tsar (25. heinäkuuta 2000)

Calling All Destroyers
I Don't Wanna Break-Up
Silver Shifter
Kathy Fong Is The Bomb
The Teen Wizards
MONoSTEReo
Afradio, Pt. One & Pt. Two
Ordinary Gurl
Disappear
The Girl Who Wouldn't Die
Albumit > Band-Girls-Money (28. kesäkuuta 2005)

Band-Girls-Money
Wanna Get Dead
The Love Explosion
Superdeformed
Straight
Wrong
Everybody's Fault But Mine
Conqueror Worm
Startime
You Can't Always Want What You Get
Aiheesta muualla

Yhtyeen MySpace-sivu
Udinen hirviö

Udinen hirviö (ital. Mostro di Udine) on tunnistamaton sarjamurhaaja, joka toimi Udinen seudulla Italiassa ainakin vuosina 1980–1989. Varmuudella häneen liitettyjä uhreja on neljä. Monia muita henkirikoksia on epäilty saman henkilön tekemiksi.
Tiedetyt uhrit

Udinen hirviön ensimmäinen varmistettu uhri oli 19-vuotias prostituoitu Maria Carla Bellone, jonka ruumis löydettiin Pradamanon läheltä 19. helmikuuta 1980. Muut varmat uhrit olivat 22-vuotias prostituoitu Luana Gianporcaro (kuollut 24. tammikuuta 1983), 42-vuotias prostituoitu Aurelia Januschewitz (kuollut 3. maaliskuuta 1985) ja 40-vuotias opettaja Marina Lepre (kuollut 26. helmikuuta 1989). Kaikki nämä uhrit kuolivat kaulan ja kurkun alueen samankaltaisiin viiltoihin. Lisäksi kaikissa ruumiissa oli todennäköisesti kirurgin veitsellä tehty pitkä S-kirjaimen muotoinen viilto vatsassa. Surmia yhdisti myös tapahtuma-ajankohta viikonloppuisina, sateisina öinä.
Tekijäksi on profiloitu mies, jolla on syvä, sadistinen kauna naisia kohtaan. Hänellä on ollut hyvä naisen anatomian tuntemus. Viimeiseksi jääneen vahvistetun uhrin, Marina Lepren ruumis löydettiin Torrejoen törmältä. Löytöpaikan läheltä tavattiin sekavassa tilassa ollut, anteeksipyyntöä anellut 60-vuotias mies, josta tuli epäilty. Hänen nimeään ei julkistettu, ja hän kuoli vuonna 2006. Mies oli valmistunut gynekologin koulutuksesta, mutta ei ollut mielenterveysongelmiensa johdosta koskaan harjoittanut lääkärin ammattia.
Marina Lepren tytär oli tapahtuma-aikaan 9-vuotias ja on sittemmin kertonut tapahtuneesta julkisuudessa. Hän on kertonut äitinsä eronneen ja olleen vaikeasti masentunut. Hänen arvionsa mukaan uhri oli noussut auton kyytiin 26. helmikuuta 1989 päästäkseen kotiin. Surmatun Lepren kädestä löydettiin avainnippu, jonka omistajaa ei ole koskaan tavoitettu.
Mahdolliset uhrit

Monia muita selvittämättömiä henkirikoksia tehtiin Udinen alueella 1970–1980-luvuilla. Ensimmäinen Udinen hirviön tekemäksi epäilty murha kohdistui Irene Bellettiin, joka löydettiin autostaan monilla viilloilla surmattuna 21. syyskuuta 1971. Toinen mahdollisesti Udinen hirviön tappamana pidetty uhri oli asunnosta Udinen keskustassa 6. marraskuuta 1972 surmattuna löydetty 52-vuotias Elsa Moruzzi. Hänen kallonsa oli murtunut, ja häntä oli kuristettu. Joulukuussa 1975 löydettiin kuolleena Eugenia Tilling, jonka kaulaa oli viillelty. Syyskuun lopussa 1976 löydettiin kuoliaaksi puukotettu Maria Luisa Bernardo, johon oli kohdistettu viiltoja eri puolille kehoa. 3. lokakuuta 1979 Udinen maakunnassa murhattiin monilla puukoniskuilla 46-vuotias ranskalainen Jacqueline Brechbullher, joka oli mennyt naimisiin Udinessa 1960-luvun lopussa.
4. maaliskuuta 1980 Gradisca d'Isonzosta löydettiin Wilma Ghinin hiiltynyt ruumis. Maria Bucovaz löydettiin kuristettuna vuonna 1984, ja Stojanka Joksimovic kuristettiin saman vuoden joulukuussa. Tekotavat eivät kuitenkaan täsmää. Onkin myös esitetty hypoteesi kahdesta erillisestä alueella toimineesta sarjamurhaajasta, joilla oli erilaiset toimintatavat. Kaksi alun perin Udinen hirviön tekemiksi luultua murhaa tehtiin vuosina 1984 ja 1991. 44-vuotias Matilda Zanette tapettiin 9. syyskuuta 1984; teosta epäiltynä pidätettiin Gianluigi Sebastianis, joka tunnusti, mutta perui tunnustuksensa. Hän sai 17 vuoden vankeustuomion. Syyskuussa 1991 surmatun Nicla Perabòn henkirikoksesta pidätettiin ja tuomittiin tammikuussa 1993 vankeuteen 17,5 vuodeksi Bruno Leita.
Ultima Thule -lasisarja

Ultima Thule -sarjan laseja vuodelta 1968.
Ultima Thule on Tapio Wirkkalan suunnittelema lasiastioiden sarja.
Ultima thule -lasien pinta valmistetaan tekniikalla, jossa sula lasimassa hakee muotonsa kaiverretuissa muoteissa. Wirkkala sai tähän inspiraation jäästä ja sulavista jääpuikoista. Pintakuviota käytettiin myös Finlandia Vodka -pullossa.
Vuonna 2015 tuli kuluneeksi 100 vuotta Tapio Wirkkalan syntymästä. Juhlavuoden kunniaksi Ultima Thule -sarjaan palautettiin aiemmin tuotannossa olleet kaksi lautasta, kuohuviinilasi ja kaadin sekä tuotiin uutena tuotteena olutlasi.
Finnair on käyttänyt Ultima Thule -laseja business-luokkansa juomatarjoilussa vuodesta 1969, aluksi juhlistamaan uutta New Yorkin reittiään.
Tuan Le

| Tuan Le |
| --- | --- |
 Tuan Le WPT Legends of Poker -turnauksessa vuonna 2019.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  1
WPT-voitot:  3
EPT-voitot:  0
Turnausansiot (USD):  4 590 955
Päivitetty:  13. elokuuta 2007
Tuan Le (s. 15. helmikuuta 1978 Pariisi, Ranska) on ranskalaissyntyinen yhdysvaltalainen pokeriammattilainen. Hänet tunnetaan erittäin aggressiivisesta ja riskialttiista pelityylistään. Le on voittanut World Poker Tour -turnauksen kaikkiaan kolme kertaa, ainoastaan tanskalaisella Gus Hansenilla on useampia voittoja (neljä).
Le syntyi Pariisissa vietnamilaistaustaisille vanhemmille, mutta varttui Yhdysvalloissa Kansas Cityssä. Keskikouluun siirtyessään hän asui Los Angelesissä. Hän alkoi pelata pokeria $20/$40 limit hold 'em -muodossa Hustler Casinolla kotikaupungissaan.
Len suurin voitto on Bellagiossa, Las Vegasissa voitettu WPT:n kolmannen kauden finaali World Poker Championship, jossa hän voitti yli 2,8 miljoonaa dollaria, mikä oli WPT:n historian sen hetken toiseksi suurin palkintosumma. Len yhteenlaskettu voittosumma World Poker Tourilta on kolmanneksi korkein Daniel Negreanun ja Carlos Mortensenin jälkeen.
Vuonna 2004, Le voitti ensimmäisen WPT-turnauksensa, vain kolme vuotta sen jälkeen, kun hän alkoi pelata pokeria. Voittosumma, minkä sai tuosta turnauksesta oli yli 1,5 miljoonaa dollaria. Samalla kaudella hän voitti myös World Poker Championshipin, josta muodostui todellinen trilleri. Kaksinpelissä ollessaan Le ja hänen kilpakumppaninsa Paul Maxfield saivat jatkuvasti ohivetoja riverissä juuri kriittisimmillä hetkillä. Lopulta kuitenkin Le onnistui ohivedossa kun Maxfield laittoi kaiken peliin viimeisessä kädessä. Kolmannen voittonsa Le otti seuraavalla kaudella WPT Battle of Champions -turnauksessa.
Le ei ole sukua toiselle WPT-voittaja Nam Le'lle. Elokuussa 2007 Tuan Len pokeriuran turnausansiot ylittivät 4,5 miljoonaa dollaria.
Aiheesta muualla

World Poker Tour profiili
Tuan Le The Hendon Mob Poker Databasessa (englanniksi)
Turlampi

| Turlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′01″N, 26°54′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Siikaseen 
Järvinumero:  14.984.1.065
Mittaustietoja
Pinnankorkeus:  112 m  
Pituus:  340 m  
Leveys:  180 m  
Rantaviiva:  0,796 km  
Pinta-ala:  3,087 ha  
Saaria:  ei saaria 
 fiTurlampi 
Turlampi tai Sturlampi on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 340 metriä pitkä, 180 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 112 metriä mpy.
Ulstein Group

| Ulstein Group ASA |
| --- | --- |


Tunnuslause:  osakeyhtiö
Perustettu:  1999
Toimitusjohtaja:  Gunvor Ulstein
Puheenjohtaja:  Tore Ulstein
Kotipaikka:  Ulsteinvik, Norja
Toimiala:  metalliteollisuus
Tuotteet:  laivanrakennus
Liikevaihto:  n. 1 210 000 000 NOK (2021)
Liikevoitto:  n. 56 400 000 NOK (2021)
Kotisivu:  ulstein.com/no/
Infobox OKVirheellinen NIMI-arvo: 
Ulstein Group ASA on norjalainen telakkayhtiö, jonka kotipaikka on Ulsteinvik. Se suunnittelee ja rakentaa muun muassa autolauttoja ja öljynporauksessa tarvittavia aluksia. Yhtiön historia alkaa vuodesta 1917, jolloin Martin Ulstein perusti pienen konepajan. Toisen maailmansodan jälkeisen pitkän talouskasvun aikana yhtiö kasvoi ja alkoi rakentaa kokonaisia aluksia. Yhtiön johdossa ovat edelleen Ulsteinin perilliset.
Rakennettuja aluksia

M/S Edda Freya (1991)
M/S Polarlys (1996)
Aiheesta muualla

Kuvia tai muita tiedostoja aiheesta Ulstein Group Wikimedia Commonsissa
Ulstein.com (englanniksi) (norjaksi)
Troye Sivan

| Troye Sivan |
| --- | --- |
 Troye Sivan kesällä 2015
Henkilötiedot
Koko nimi:  Troye Sivan Mellet
Syntynyt: 5. kesäkuuta 1995 (ikä 29) Johannesburg, Etelä-Afrikka
Ammatti:  laulaja, näyttelijä, YouTube-vloggaaja
Näyttelijä
Aktiivisena:  2006–
 Nimikirjoitus
Aiheesta muualla
Viralliset kotisivut
IMDb 
Troye Sivan Mellet, paremmin tunnettuna Troye Sivan (5. kesäkuuta 1995), on australialainen näyttelijä, laulaja, lauluntekijä ja vloggaaja. Sivan on julkaissut muun muassa EP-levyjä ja menestyssinglejä, hänen ensimmäinen studioalbuminsa on nimeltään Blue Neighbourhood (2015). Vuoden 2014 lokakuussa Time-lehti valitsi Sivanin 25:n maailman vaikutusvaltaisimman nuoren joukkoon kuluneena vuonna.
Ura > Musiikki

Hän on laulanut vuosina 2006, 2007 ja 2008 Seven Networkin rahankeräyksissä. Vuonna 2007 hän lauloi dueton yhdessä Australian Idol -voittajan, Guy Sebastianin, kanssa. Sivan myös eteni StarSearch 2007 -kilpailujen finaaleihin ja hänen ensimmäinen albuminsa, Dare to Dream, julkaistiin vuonna 2008. Albumi sisälsi viisi kappaletta, ”There’s A Hero”, ”Angels Brought Me Here”, ”Somewhere Over the Rainbow”, ”Unsung Hero” ja ”The Prayer”. Troyen EP, TRXYE julkaistiin 15.08.2014, ja se sisälsi myös viisi kappaletta, ”Happy Little Pill”, ”Touch”, ”Fun”, ”Gasoline” ja ”The Fault In Our Stars”.
Sivan julkaisi EP:n Wild 4. syyskuuta 2015. Hän julkaisi musiikkivideotrilogian nimeltään Blue Neighbourhood. Trilogia sisälsi kappaleet ”Wild”, ”Fools” ja singlen ”Talk Me Down”.
Hänen ensimmäinen studioalbuminsa Blue Neighborhood julkaistiin 4. joulukuuta 2015. Hän tuki uutta albumia Troye Sivan Live -kiertueella. Kiertue kattoi monta kaupunkia Yhdysvalloissa ja myös muutamia kaupunkeja Euroopassa (muun muassa Lontoo, Pariisi, Berliini ja Tukholma).
8. joulukuuta 2015 hän esiintyi Jimmy Fallonin The Tonight Showssa. Vuonna 2017 toukokuussa Sivan julkaisi yhdessä Martin Garrixin kanssa musiikkisinglen "There For You".
Sivanin toinen studioalbumi on nimeltään Bloom (2018). Albumi sisältää muun muassa kappaleet "My My My!", "Dance to This" (mukana Ariana Grande), "The Good Side" ja "Bloom".
Ura > Näytteleminen

Näyttelemisen Sivan aloitti teattereissa ja hänen ensimmäinen merkittävä roolinsa oli vuonna 2007 Regal Theatren Oliver! -musikaalissa, jossa hän esitti Oliver Twistiä. Myöhemmin Sivan sai nuoren Loganin osan X-Men Origins: Wolverine -elokuvassa. Vuonna 2010 hän esitti pääroolia Spud-elokuvassa. Hän jatkoi rooliaan John ”Spud” Miltonina myös Spud-elokuvien jatko-osissa. Spud-elokuvasarjan kolmannessa osassa hän näytteli tubettaja Caspar Leen kanssa. Hän näytteli sivuosaa elokuvassa Boy Erased vuonna 2018, mm. Nicole Kidmania ja Russell Crowea vastapäätä.
Yksityiselämä

Sivan syntyi Johannesburgissa Etelä-Afrikassa ja on asunut perheineen Perthissä Australiassa. Uskonnoltaan ja perhetaustaltaan Sivan on juutalainen; hänen vanhempansa ovat Laurelle ja Shaun Mellet, isä on syntynyt juutalaiseen perheeseen ja äiti kääntynyt juutalaisuuteen. Troyella on kolme sisarusta: Steele, Sage ja Tyde. Elokuussa 2013 Sivan kertoi YouTube-vlogissaan olevansa homoseksuaali. Hänen toinen nimensä on ”Sivan” ja hän käyttää sitä taiteilijanimenään.
Palkinnot

Troye on voittanut Teen Choice Awardin yhteisvideollaan Tyler Oakleyn kanssa kategoriassa ”Choice Web Collaboration”. Video on nimeltään ”Boyfriend Tag”.
Aiheesta muualla

Troye Sivan Internet Movie Databasessa. (englanniksi)
Tulevaisuus on myöhemmin

| Tulevaisuus on myöhemmin Aknestik |
| --- | --- | --- |

Studioalbumin tiedot
 Julkaistu: 27. syyskuuta 1999
 Tyylilaji: pop, rock
 Kesto: 50.54
 Levy-yhtiö: Poko Rekords
Listasijoitukset
  Suomen virallinen lista: 22.
Aknestikin muut julkaisut
| Aallonmurtaja 1998 | Tulevaisuus on myöhemmin 1999 | Hitit – Suomirokkia ja suuria tunteita 2000 |
Tulevaisuus on myöhemmin on suomalaisen Aknestik-yhtyeen kuudes studioalbumi. Se julkaistiin 27. syyskuuta 1999 levymerkillä Poko Records.
Albumi debytoi Suomen virallisen listan sijalla 22, ja putosi toisella listaviikollaan sijalle 39.
Kappaleet

Kaikki kappaleet säveltäneet Jukka Takalo ja Kai Latvalehto, sanoittanut Jukka Takalo sekä sovittaneet Aknestik ja Janne Huotari.
Jee jee jee jee jee jee jee – 3.16
Avaruuden aikataulut – 3.47
Ainoastaan, toistaiseksi – 3.41
Paratiisin suo – 5.11
Niin kauan kuin on rakkautta – 3.33
Mielikuva – 3.43
Sytytysnestettä – 4.10
Takaa-ajaja – 4.00
Lentokenttä – 5.37
Ylimuistoinen – 4.30
Barbi Benton – 4.04
Pois asfaltilta – 5.22
Kokoonpano

| --- | --- |
 Aknestik Jukka Takalo – laulu  Maako Härönen – basso  Mikko Rautalin – rummut  Kai Latvalehto – kitara  Vesa Kupila – kitara  O.L.Z.U. – kosketinsoitin Vierailevat muusikot Max Savikangas – viulu (kappale 6)  Linnan Olli – taustalaulu :  Tuotanto Janne Huotari – tuottaja, äänittäjä, miksaaja  Linnan Olli – äänittäjä (kappale 4)  Pauli Saastamoinen – masteroija  Carita Forsman – valokuvat  Lahtis-Kari – design
Arvostelut

Soundi:
Aiheesta muualla

Tulevaisuus on myöhemmin discogs.com -sivustolla
USS Mesa Verde

| USS Mesa Verde |
| --- | --- |

Aluksen vaiheet
Rakentaja:  Northrop Grumman Ship Systems, Pascagoula, Mississippi
Kölinlasku:  25. helmikuuta 2003
Laskettu vesille:  19. marraskuuta 2004
Palveluskäyttöön:  15. joulukuuta 2007
Tekniset tiedot
Uppouma:  24 433 t (kuormattu)
Pituus:  208,5 m
Leveys:  31,9 m
Syväys:  7,0 m
Propulsio:  4 × Colt-Pielstick 2.5 STC -dieselmoottoria 2 × kiinteä lapaista potkuria
Nopeus:  22 solmua (41 km/h)
Miehistöä:  28 upseeria, 30 aliupseeria ja 633 miehistönjäsentä 699 merijalkaväen sotilasta
Aseistus
Aseistus:  2 × 30 mm Mk 46 GWS 2 × CH-46 Sea Knight tai 2 × MV-22 Osprey 2 × RIM-116 Rolling Airframe Missile 2 × Mk26 .50" konekivääriä
USS Mesa Verde (runkonumero LPD-19) on Yhdysvaltain laivaston San Antonio -luokan maihinnousualus.
Valmistus

Alus tilattiin 29. helmikuuta 2000 Pascagoulasta Mississippistä Northrop Grumman Ship Systemsin Ingalls Operationsilta, missä köli laskettiin 25. helmikuuta 2003. Alus laskettiin vesille 19. marraskuuta 2004 ja kastettiin 15. tammikuuta 2005 kumminaan Coloradon senaattorin Ben Nighthorse Campbellin puoliso Linda Price Campbell.
Aluksella tehtiin 13.-16. elokuuta 2007 ensimmäiset valmistajan koeajot ja vastaanottokokeet syyskuussa. Alus otettiin palvelukseen 15. joulukuuta Panama Cityssä Floridassa ensimmäisenä päällikkönään Shawn W. Lobree.
Palvelus

Aluksen kotisatama on Norfolk Virginiassa. Alus lähti 21. toukokuuta 2008 Norfolkista laivastovierailulle Quebeciin Kanadaan, missä se osallistui kaupungin 400-vuotisjuhlallisuuksiin. Aluksella tehtiin 16. elokuuta Floridan rannikolla kestävyystestejä. Se läpäisi 13. syyskuuta kolmannen ja viimeisen testin Mayportin rannikolla. Testeissä aluksen lähistöllä räjäytettiin 10 000 naulan räjähdyspanos. Lawrence F. LeGree vastaanotti 6. maaliskuuta 2009 aluksen päällikkyyden Lobreelta.
Alus kiinnittyi 18. helmikuuta 2022 Norfolkin laivastotukikohdassa laituriin 12 oltuaan neljä vuorokautta  Virginia Capesin harjoitusalueella. Alus ankkuroitui Lynnhavenin ankkuripaikka A:han, kunnes jatkoi matkaansa 24. helmikuuta. Alus palasi 4. maaliskuuta laituriin 12, mistä se lähti merelle 8. maaliskuuta palaten 13. maaliskuuta. Alus kiinnittyi 21. maaliskuuta laituriin 10 oltuaan kolme vuorokautta merellä. Se lähti 11. huhtikuuta merelle ja palasi laituriin 6 23. huhtikuuta.
Oltuaan viisi vuorokautta merellä alus kiinnittyi 7. toukokuuta laituriin 14, mistä se lähti 12. toukokuuta. Alus palasi 14. toukokuuta laituriin. Se oli ammustäydennyspaikalle G4, mistä se lähti merelle 12. heinäkuuta. Alus kiinnittyi 16. heinäkuuta laituriin 14.
Oltuaan viikon merellä alus kiinnittyi 29. heinäkuuta laituriin 10, mistä se lähti 15. elokuuta. Pysähdyttyään New Jerseyssä Atlantic Cityn edustalla, jossa alus vastaanotti 16. elokuuta viisi HMLA-773:n helikopteria. Alus kiinnittyi 23. elokuuta Barbadoksella Port Bridgetownin läntiseen aallonmurtajaan suunnitellulle laivastovierailulle.
USS McFaul

| USS MacFaul |
| --- | --- |
 USS McFaul
Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  26. tammikuuta 1996
Laskettu vesille:  18. tammikuuta 1997
Palveluskäyttöön:  25. huhtikuuta 1998
Poistui palveluskäytöstä:  palveluksessa
Tekniset tiedot
Uppouma:  6 783 t (standardi) 8 915 t (kuormattu)
Pituus:  154 m
Leveys:  20,4 m
Syväys:  9,3 m
Koneteho:  100 000 hv (75 MW)
Nopeus:  30+ solmua
Miehistöä:  23 upseeria 24 aliupseeria 291 miehistöön kuuluvaa
Aseistus
Aseistus:  2 × Mk 41 VLS -siiloa, joihin 90 RIM-156 SM2-, BGM-109 Tomahawk- tai RUM-139 VL-Asroc -ohjusta 1 × Mk 45 5"/54 -tykki 2 × 25 mm Mk 38 Mod2 -pikatykkiä 2 × 20 mm Phalanx CIWS -järjestelmää 2 × Mk 32 SVTT -torpedoputkea
USS McFaul (runkonumero DDG-74) on Yhdysvaltain laivaston Arleigh Burke-luokan ohjushävittäjä.
Valmistus

Alus tilattiin Ingalls Shipbuildingilta Pascagoulasta Mississippistä, missä köli laskettiin 26. tammikuuta 1996. Alus laskettiin vesille 12. huhtikuuta 1997 kumminaan senaattori Dan Coatsin puoliso Marcia Coats ja otettiin palvelukseen 4. heinäkuuta 1991 ensimmäisenä päällikkönään Bernard L. Jackson.
Alus on nimetty laivastoristillä palkitun laivaston erikoisjoukkojen (Seal Team 4) sotilasmestarin Donald L. McFaulin mukaan, joka sai surmansa operaatio Just Causessa 20. joulukuuta 1989 Panamassa pelastaessaan joukkuetoveriaan.
Palvelus

McFaul kolaroi 22. elokuuta 2005 Jacksonvillen edustalla Floridan rannikolla USS Winston S. Churchillin kanssa. Törmäyksessä alukset kärsivät vähäisiä vaurioita, ja kumpikin alus palasi kotisatamaansa Norfolkiin omin voimin.
Alus lähti 20. elokuuta 2008 Sudanlahdelta Kreetalta Naton laivasto-osaston mukana ja saapui 24. elokuuta Batumiin Georgiaan Naton laivasto-osaston mukana antamaan Georgian humanitaarista apua. Alukselta luovutettiin maihin 82 kollia, joissa oli kaikkiaan 155 000 naulaa avustustarvikkeita US Aid:lta kuten hygienatarvikkeita, vauvanruokaa ja tarvikkeita, pullotettua vettä sekä maitoa.
Yhdysvaltain ohjuspuolustushallinto ilmoitti 12. marraskuuta 2009 aluksen modernisoinnista budjettivuonna 2013, jolloin sille asennettaisiin RIM-161 SM3 -järjestelmä.
Alban Berg

| Alban Berg |
| --- | --- |
 Alban Bergin patsas Schiefling am Seessä Itävallassa.
Henkilötiedot
Koko nimi:  Alban Maria Johannes Berg
Syntynyt: 9. helmikuuta 1885 Wien, Itävalta
Kuollut: 24. joulukuuta 1935 Wien, Itävalta
Ammatti:  taidemusiikin säveltäjä
Muusikko
Tyylilajit:  ooppera ja kaksitoistasäveljärjestelmä 
Soittimet:  piano 
  [ Muokkaa Wikidatassa ] [ ohje ]  
Alban Maria Johannes Berg (9. helmikuuta 1885 Wien, Itävalta – 24. joulukuuta 1935 Wien, Itävalta) oli itävaltalainen taidemusiikin säveltäjä. Hän kuului niin sanottuun toiseen Wienin koulukuntaan, johon kuuluivat Bergin lisäksi tärkeimpinä jäseninä Arnold Schönberg sekä Anton Webern.